Nazõvajevsk
Nazõvajevsk (vene keeles Называевск) on linn Venemaal Omski oblastis, Nazõvajevski rajooni halduskeskus. Nazõvajevsk asub Omskist ligikaudu 140 km lääneloodes. Linna läbib Siberi raudtee. Asula rajati 1910. aastal raudteejaama juurde ja kandis esialgu nime Sibirski possad. 1917–1933 oli küla nimi Sibirskoje. 1933. aastal sai küla nimeks Nazõvajevka. 1947. aastal sai Nazõvajevka aleviks. 1956. aastal anti asulale linnaõigused ja uueks nimeks Nazõvajevsk.